
הוועדה לענייני ביקורת המדינה

13.7.2010


הכנסת השמונה עשרה




                      נוסח לא מתוקן

מושב שני

פרוטוקול מס' 105

מישיבת הוועדה לענייני ביקורת המדינה

יום שלישי, ב' באב התש"ע (13 ביולי 2010), שעה 11:00

סדר היום:


התנהלות בלתי תקינה לכאורה בעריית טירה.

נכחו:
חברי הוועדה:

יואל חסון  -  היו"ר

מוזמנים:
שמואל גולן 
-  משנה למנכ"ל משרד מבקר המדינה

נידאל בלעום
-  משרד מבקר המדינה

שוקי אמרני 
-  ממונה מחוז מרכז, משרד הפנים

מאמון עבד אלחי 
-  ראש העירייה, עיריית טירה

חאלד עיראקי 
-  מבקר העירייה, עיריית טירה

יוסף חאסקיה 
-  גזבר העירייה, עיריית טירה

עו"ד ואיל ראבי 
-  עיריית טירה

עבד אלסלאם קשיע 
-  מ"מ ראש העיר, עיריית טירה

אחמד דרויש מנסור
-  חבר העירייה ויו"ר ועדת הביקורת, עיריית טירה

שלמה קלדרון 
-  נשיא הלשכה, לשכת המבקרים הפנימיים

שלומית גלר 
-  סגנית נשיא לשכת המבקרים הפנימיים, לשכת המבקרים הפנימיים

עו"ד מרדכי שנבל 
-  היועץ המשפטי, לשכת המבקרים הפנימיים

חליל קאסם 

מנהלת הוועדה: 

חנה פריידין 

רשמה וערכה: 

טלי רזניק, חבר מתרגמים בע"מ

התנהלות בלתי תקינה לכאורה בעיריית טירה

היו”ר יואל חסון:
שלום לכולם, אני מתכבד לפתוח את הישיבה. 

על סדר היום, התנהלות בלתי תקינה לכאורה בעיריית טירה. אני הבנתי שהגיעו, גם לוועדת ביקורת המדינה וגם למבקר המדינה, חומרים של עיריית טירה בנושאים שונים, ואני חשבתי שראוי שהדבר הזה יתברר, ונלמד להבין על מה מדובר. 

שמואל גולן, ממלא מקום מנכ"ל משרד מבקר המדינה.    

שמואל גולן:

החל מהשבוע שעבר, הועברה השרביט למנכ"ל חדש.

היו”ר יואל חסון:

אין בכל זאת ממלא מקום?

שמואל גולן:
לא, אני צנוע, אני מסתפק במשנה למנכ"ל. זה בסדר. 

היו”ר יואל חסון:
משנה למנכ"ל, מעולה. נמצאים כאן ממשרד הפנים? מעולה. 

פנה אלי יושב ראש וועדת הביקורת חבר העירייה,חבר מועצת העיר, מר מנסור. הוא פה?

אחמד דרויש מנסור:
כן.

היו”ר יואל חסון:
שלום אדוני. אתה כתבת אלי מכתב, עם העתק למבקר המדינה שבו העלית טיעונים שונים ומשונים, לגבי ההתנהלות הפנימית בתוך העירייה. שאין לך את היכולת כראש וועדת הביקורת, לתפקד. שזה בעיני אחד הכללים והדברים הבסיסים שצריך לצפות שיקרה. אני מבקש שתתייחס בבקשה לדברים שנאמרים פה.

ואיל ראבי:

אולי ברשות אדוני, יש לנו חומר כתוב כתגובה.

היו”ר יואל חסון:
מי אתה?

ואיל ראבי:
אני היועץ המשפטי של עיריית טירה.

היו”ר יואל חסון:
אתה תמתין בסבלנות.

ואיל ראבי:
אני אחלק את החומר.

היו”ר יואל חסון:
אתה לא יכול לחלק חומר. אתה יכול העביר אלי.

ואיל ראבי:
אז אני אעביר אליך.

היו”ר יואל חסון:
מאה אחוז. אחר כך יצא מכתב מימך שמבטל את המכתב שהוצאת, אז גם לזה תתייחס. 

אחמד דרויש מנסור:

אני אתייחס.

היו”ר יואל חסון:

בעיקרון חומרים מחולקים רק  לחברי כנסת. מכיוון שאני חבר הכנסת היחיד פה, אם יבוא חבר כנסת הוא יקבל את המסמך. ומבקר המדינה גם יוכל לקבל את המסמך הזה. אפשר להמשיך. כן, אז תתייחס בבקשה.

אחמד דרויש מנסור:

אני רוצה להגיד שלא רק מכתב אחד שלחתי, אני שלחתי הרבה מכתבים, אבל למכתב הזה אתם התייחסתם בצורה  רצינית.

היו”ר יואל חסון:
מר מנסור, קודם כל כדי שירשם בפרוטוקול, למכתב הראשי שהוצאת אלי בעשרים ושתיים לרביעי, 2010, אתה עומד מאחוריו.

אחמד דרויש מנסור:
כן.

היו”ר יואל חסון:
ולמכתב הזה שכתבת שאתה לא עומד?

אחמד דרויש מנסור:

המכתב הזה הופץ לכמה מקומות בטירה. נהייה לחץ אדיר מהתושבים, והייתי חייב לעשות את זה כי היו איומים עליי, ואפילו הגיעו לבית שלי.  

היו”ר יואל חסון:
על זה שכתבת לי את המכתב ההוא?

אחמד דרויש מנסור:

לא רק את זה. 

היו”ר יואל חסון:

ממכתבים אחרים?

אחמד דרויש מנסור:
כן. 

היו”ר יואל חסון:

אז היו איומים, ואתה מחשש הוצאת את המכתב הזה, ואתה לא עומד מאחוריו יותר. 

אחמד דרויש מנסור:

אני עומד. 

היו”ר יואל חסון:

אתה עומד מאחורי המכתב הראשי, שיש לו שני עמודים מלאים.

אחמד דרויש מנסור:
כן. 

היו”ר יואל חסון:    


מאה אחוז. זה כדי להעביר לפרוטוקול, שאתה עומד מאחורי המכתב של העשרים ושניים לרביעי 2010.  

אחמד דרויש מנסור:
כן.

היו”ר יואל חסון:
מעולה. תודה רבה. תמשיך בבקשה.

אחמד דרויש מנסור:

אני שלחתי הרבה מכתבים, רובם היו על ניהול לא תקין בקשר לבתי ספר. הדבר שאני כתבתי עליו, זה ביתי ספר תיכון, וחטיבת ביניים, אחת.  היו לפי דעתי, מהלכים לא חוקיים שם בהוצאת המנהל שהיה בבית הספר, הוא מנהל שיש לו הרבה תארים, ויש לו הרבה תעודות, מהרבה מקומות בארץ, הוא קידם הרבה את בית הספר ויש הוכחות על זה. פתאום העירייה התנהגה בצורה לא תקינה, הם "דחפו" אותו החוצה. לא הבנתי למה? מה הסיבה? ומשם נבע אי התיקון. ביקשתי כמה פעמים את החוזה של רשת עמל. ביקשתי אותו במשך חודשיים שלושה, שלחתי אפילו מכתבים ליועץ המשפטי, למזכירות שם. אבל לא קיבלתי את החוזה הזה.

היו”ר יואל חסון:
היה איזשהו מסמך שכן ביקשת?

אחמד דרויש מנסור:
כן. 

היו”ר יואל חסון:

אני אומר כל פעם שקיבלת מסמכים, לא קיבלת- אני מתכוון לעירייה? 

אחמד דרויש מנסור:

כן. על הניהול הזה, אני כתבתי למבקר המדינה אולי עשרים וחמשה מכתבים. כל המכתבים שכתבתי, קיבלתי שהם התקבלו, ויענו לי על המכתבים האלה. היה גם בית ספר אחר, שלא נעשה מכרז לניהול שלו. להנהלה לא היה מכרז בכלל. על הדברים האלה אני כתבתי ואני אכתוב עד סוף חיי, אם אני אראה שהדברים לא חוקיים. אלו הדברים העיקריים שאני באתי לדבר עליהם. חינוך זה דבר מאוד חשוב בשבילי. תודה.

היו”ר יואל חסון:

אני רוצה רגע לשאול, כמה זמן אתה יושב ראש וועדת הביקורת?

אחמד דרויש מנסור:

מתחילת הקדנציה הנוכחית.

היו”ר יואל חסון:

זאת אומרת שנה ומשהו?

אחמד דרויש מנסור:
כן.

היו”ר יואל חסון:
וביום יום כל כמה זמן אתה מתכנס, איך זה עובד?

אחמד דרויש מנסור:

אנחנו מתכנסים פעם בשנה לדו"ח של מבקר העירייה. אנחנו עושים שלוש, ארבע, ישיבות בשנה, דנים בכל דו"ח וכותבים את ההסתייגות שלנו מניהול העירייה. עד היום, לא ניהלנו ישיבות של השנה וחצי האחרונה. ניהלנו לפני כחודש ימים או יותר ישיבה על דו"ח של 2008. 2009 נודע לי שהוא יצא, מבקר העירייה הוציא אותו ולי לא היה זמן, לא ישבנו.

היו”ר יואל חסון:
מר מנסור, אתה על החוסר שלך לתפקד כיושב ראש וועדה ולמלא את תפקידך, האם דיווחת על זה למשרד הפנים, באיזה שהוא שלב?

אחמד דרויש מנסור:

כן. 

היו”ר יואל חסון:

כמה פעמים?

אחמד דרויש מנסור:

הרבה. 

היו”ר יואל חסון:

מהן התגובות שקיבלת?

אחמד דרויש מנסור:

שאנחנו קיבלנו את המכתב שלך ואנחנו נענה.

היו”ר יואל חסון:

כן, אדוני ממשרד בפנים, מה יש לך לומר על זה?

שוקי אמרני:

כמה דברים צריך לומר בהתייחס לנושאים שנאמרו כאן.

היו”ר יואל חסון:

סליחה רגע. אני רוצה לעצור אותך, כי אני רוצה שתתייחס, קודם כל, לעובדה שפנה אליך לפני מספר חודשים יושב ראש ועדת ביקורת, וחוץ מלקבל מכתבים פורמאליים לא נעשה דבר. אני לא נכנס פה למהות, בטח אתה תסביר לי ותגיד לי והכול בסדר. 

שוקי אמרני:


אבל העובדה לא נכונה פשוט.

היו”ר יואל חסון:
    
אני ראיתי מכתבים. אתה לא שלחת מכתבים עם תשובה שהתקבל המכתב. עובדה זו נכונה?

שוקי אמרני:


אני רוצה להתייחס.

היו”ר יואל חסון:

עובדה זו נכונה או לא נכונה אני שואל?

שוקי אמרני:

לא נכונה.

היו”ר יואל חסון:

טוב. בבקשה. 

שוקי אמרני:

אני חושב שאדוני היושב ראש, צריך להציג את הדברים קצת בראיה יותר רחבה של הנושא.

במחוז המרכז שאני מופקד עליו, היום אני מכהן כמשנה למנכ"ל, אבל עדיין ממלא תפקיד. יש לנו עשרים עיריות, עשרים מועצות מקומיות, שתים עשרה מועצות אזוריות ושני מליון תושבים. מידי שנה רק חמישה אחוז מאלף אנשים שפונים אלינו, הם לא מרוצים. ואנחנו משתדלים לתת תשובות לכל האנשים, במיוחד ליושבי ראש ועדות. כאשר חברי מועצה, מאות במספר, פונים בטענה שהם לא מקבלים מסמכים, אני באופן אוטומאטי, שולח מכתב לראש העירייה, שלב ראשון אני מבקש גם את ההתייחסות שלו. 

חשוב גם שתבין אדוני, שבעיריית טירה ישנה תופעה, שהיא לא קיימת במקומות אחרים. שבה אנחנו מקבלים עשרות רבות של מכתבים, שלא נכתבו על ידי האנשים שבשמם הם נכתבו. רק לפניי יומיים אני זימנתי את מבקר העירייה, שיושב כאן, אלי לפגישה אישית, על כך שהוא שלח כל מיני מכתבים, והוא אומר: " אני לא שלחתי את המכתבים האלה" . ואנחנו מנסים להתמודד עם מציאות מאוד הזויה בעירייה הזו,של קבלת מאות מכתבים, שמצד אחד אנחנו צריכים להשקיע אנרגיה ולתת תשובות ומצד שני, בא הבנאדם ואומר, זה לא אני.

היו”ר יואל חסון:

כמה זמן התופעה הזאת קיימת?

שוקי אמרני:


בעיקר בשנתיים האחרונות פלוס מינוס. כמויות אדירות של מכתבים שאני מקבל. 

היו”ר יואל חסון:

מהבחירות למעשה.

שוקי אמרני:


כן.  מקבלים הרבה מכתבים. אנחנו, מכתב כזה בנוהל קבוע אצלי, נשלח מכתב לראש העירייה. ראש העירייה מקבל ממני הנחייה להעמיד לרשות כל חבר מועצה ובוודאי לרשותו של יושב ראש וועדת הביקורת, כל מסמך שהוא מבקש. ואם הוא לא עושה זאת, אני מוציא צו לעשות את זה. ואם הוא לא מקיים את הצו הזה, אני שולח נציג שלי שנפגש עם חבר המועצה בתוך העירייה, ועשיתי את זה כבר הארבע עיריות במחוז, בסיטואציה מאוד לא נעימה, כדי להמציא את המסמכים. כך, אני יכול לומר בוודאות שבמסמכים והטענות נבדקות. אלא מה? ידוע כלל שכאשר אנשים פונים למבקר המדינה ומבקר המדינה אומר, התלונה שלך נמצאת בבדיקתי, אין טעם שגם אני כמשרד ממשלתי נוסף אלך ואעשה בדיקות נוספות, כדי ליצור כאן מציאות שנעשות בדיקות רבות. 


לגבי עיריית טירה, ראש העירייה נבחר בסוף 2008, למעשה הוא התחיל את התפקיד שלו בתחילת 2009. שנת 2009 שהוא אחראי עליה מבחינתנו עד היום, נבדקת היום על ידי רואה חשבון מטעם משרד הפנים שממומן על ידי משרד הפנים. יתרה מכך, לאור טענות שהגיעו אלינו מתוך התייחסות לטענות שהועלו, למרות שמבחינה תקציבית הגיעו לאיזונים, מינינו חשב מלווה שצמוד שם לעירייה כדי לבדוק מקרוב. אני מזמן את ראש העירייה אלי לפגישות דחופות ושואל אותו מה קורה? קצין המחוז שלי מבקר שם ועושה את הפעולות. כפי שאמרתי רק לפני יומיים מבקר העירייה היה אצלי כאן, לפגישות על תלונות כאלה ואחרות. כך שיתרה מכך, אומר לך אדוני, לגבי שני מקרים לפחות שבהם מצאנו חשש למשהו לא תקין, הנושא הזה נשלח ליחידה לחיוב אישי, על ידי, לבדיקה. זאת אומרת, זה המקסימום שאנחנו יכולים לעשות בהיבטים שלנו. גם מינוי חשב מלווה שצמוד לראש העירייה, גם בירורים אחת לשבועיים,לשלושה, אצלנו, מעבר לזה אין לנו מה לעשות. 

היו”ר יואל חסון:

לפי התרשמותך המקצועית, מה קורה בעיריית טירה לדעתך, מה המצב שם היום?

שוקי אמרני:


היכולת שלנו לתת חוות דעת היא מאוד קשה, מאחר ואני לא יכול לעסוק בהערכות, ולא עם ראש עיר כזה נחמד. אותי מעניין העובדות, ולא משנה מה השיקולים העומדים מאחורי זה. השיקולים יכולים להיות שיקולים פוליטיים, אישיים, כל דבר. אותי מעניין העובדות. מיניתי חשב מלווה שם, החשב מלווה לא מדווח לי על אירועים חריגים. שוחחנו לכבוד בישיבה הזו ברשותך, שוחחנו עם רואה החשבון שערך ביקורת על שנת 2009, ששם האחריות שלו. והוא אומר לי, לא זיהיתי אירועים חריגים. שני נושאים שלחתי לאגף הביקורת במשרד הפנים, ליחידה לחיוב אישי, שמבחינתנו זוהי הדרגה הבכירה ביותר של בדיקות. בודקים את הנושא הזה. מבקר המדינה אומר שהוא בודק כל מיני סוגיות. אני חושב שבמציאות כזו נעשים הדברים שנעשים. אף פעם אי אפשר לרצות את כולם. הם  עושים את זה ממקום נכון, וממקום שהמנהל התקין עומד לנגד עיניהם, אבל אי אפשר לרצות את כל הפניות האלה, והבקשות האלה, אם ישנן תלונות אנחנו מוכנים לבדוק אותם.

היו”ר יואל חסון:
טוב, הבנתי. ראש עריית טירה, מאמון עבד אלחי, בבקשה אדוני. 

מאמון עבד אלחי:



אני אתייחס לדברים. אני אתחיל באמירה כללית. המניעים שעומדים מאחורי הטענות של אחמד מנסור, הם לא לטובת הישוב, הם לא לטובת עיריית טירה, הם לא מקצועיים והם לא עניינים. 

היו”ר יואל חסון:
מי איים עליו?

מאמון עבד אלחי:



אני מציע לו שאם איימו עליו, שילך למשטרה. 

אחמד דרויש מנסור:

אני לא אמרתי שראש העיר איים עלי. 

היו”ר יואל חסון:
אני שאלתי מי איים, אני לא אמרתי שראש העיר איים.

מאמון עבד אלחי:

אני חושב שהשאלה לא צריכה להיות מופנית אלי בכלל. אני חושב שאם הוא קיבל איומים, יש משטרה שיכולה לחקור את הנושא. וחבל שהוא בא להעלות איזושהי טענה שמבחינתי היא טענה סתמית. יש לו תחנת משטרה שני קילומטרים מטירה, הוא יכול לפנות למשטרה. אם הוא היה מדבר איתי, הייתי מזמין לו גם את המשטרה. אבל לבוא היום, אחרי שהוא חתם על מסמך כזה, והוא אומר בכל מקום בישוב, לוחצים עלי, שולחים בשמי מכתבים, זה מה שהוא משדר בישוב, זה מה שהוא אמר לי אישית. שאני לא חתום על המסמכים האלה, ואני הייתי אגב, במשטרה, הגשתי תלונה בגין המסמכים האלה שהוא טען שהם מזויפים, שהוא לא עומד מאחוריהם. שזאת לא חתימה שלו. קיבלתי את החתימה הזאת ממנו, שהוא מבטל את המכתב, הוא אומר, שאין לו שם קשר למכתב הזה. והיום הוא יושב פה נחמד, ומדבר על זה שהוא קיבל איומים. אני מציע לחבר המועצה, אני אדווח למשטרה בקשר לאיומים האלה שהוא טוען לגביהם. אני מציע לו לפנות למשטרה.   


לגבי הטענה של עמל, יש החלטה של בית דין אזורי לעבודה. אני לא הגורם שמפטר. יש את עמל. אגב, בית ספר שלנו בשנים האחרונות: מספר אחד בפסילות בבחינה, שבע מאות מחברות נפסול בכל שנה. הוא מספר אחד באלימות, עשרות מקרה אלימות, ואחוז זכאות מאוד נמוך, פחות משלושים אחוז השנה. אז אני כראש רשות שנבחר, אל תצפה ממני לשתוק. אני דיברתי עם עמל, אני הודעתי להם, אתם חייבים לבדוק את מה שמתרחש בבית הספר, עמל הגיע למסקנה שהמנהל הזה נכשל בניהול בית הספר, העניין הגיע לבית הדין האזורי לעבודה. והיה הסכם אפילו הוא הסכים, הוא לא נתן לבית הדין להגיע להחלטה, הוא הסכים שהוא מסיים את העבודה שלו בבית הספר. אני לא רואה מה העניין הפסול בעניין הזה. יותר מהאסמכתא של בית הדין האזורי לעבודה, לא היינו צריכים עוד אסמכתא אחרת. 


בית ספר סכנין, אותו הדבר, מנוהל על ידי רשת, אין לי סמכות לפטר  ואין לי סמכות למנות. אני לא ממנה ולא מפטר מנהלים שם. אותו הדבר בעמל, הסמכות היא לעמל. הם מפטרים הם ממנים. ואני כראש רשות יש לי את הדעה לגבי החינוך בישוב שלי. יש לי את התקנות שאני מעלה אותם בפני הרשתות. שאני מעלה אותם לפני משרד החינוך, וזו הדרך שאנחנו עובדים בה. אגב, זה שהמנהל הכושל קרוב משפחה שלו, זה לא צריך להקפיץ אותו עד כדי כך שהוא יעלה טענות שלא מציאותיות ולא נכונות. 


אני רואה שהוא כותב על בריכת השחייה, אני חושב שההחלטה הכי נכונה שקיבלנו בעיריית טירה, זה שביטלנו את המכרז שהיה להפעלת בריכת השחייה על ידי גורם חיצוני. כי היום בפועל בריכת השחייה מופעלת על ידי המתנ"ס שזה גוף עירוני של הישוב, שהוא באחריות שלנו, ותחת השליטה שלנו. אין גורמים פרטיים שם, הכול  מופעל באופן שקוף. יש את מבקר העירייה שיכול לבקר בפעילות שם, יש את גזבר הרשות. התושבים מאוד נהנים, שזה נשאר בתוך הרשות ולא הלך לידיים פרטיות. וזאת הדרך שלנו. 


אני מצהיר פה שלעולם לא קיבלתי מחבר המועצה איזושהי בקשה לגבי כל מסמך מסוים. הוא העלה את זה לראשונה, ראיתי במכתב ששלחתם לי ועל אף שהוא לא ביקש. את ההסכם הזה שהוא ביקש העברתי לחבר המועצה, נעים נאסר, וגם דאגתי לשלוח לחבר המועצה, אחמד מנסור, בדואר, את ההסכם של עמל. זהו הסכם שנחתם בתקופה שהוא כיהן בה כחבר מועצה, או כממלא מקום, אני לא זוכר. אין לי שום דבר שהוא סודי, זה הסכם שכולם יודעים ואני שלחתי לו בדואר, ונתתי גם לחבר מועצה אחר מהאופוזיציה. ואם הוא מבקש שיבוא וייקח את זה עוד פעם. אני לא מסתיר שום דבר בעניין הזה.

היו”ר יואל חסון:

מה ההתייחסות שלך לטענה שאתה לא מעביר מסמכים לוועדת הביקורת.

מאמון עבד אלחי:

אני אומר שכל מסמך, שנדרש ממני כראש רשות, ומיושב ראש וועדת הביקורת, אני דואג להעביר. 

היו”ר יואל חסון:

בזמן סביר.

מאמון עבד אלחי:

בזמן סביר. אגב, לא קיבלתי דרישות כאלה, זוהי פעם ראשונה שאני נתקלתי בדרישה שלו. זה היה במכתב ששלחתם לי מהביקורת. ולפי מה שאני זוכר, אין דבר כזה, שאני  מסתיר מסמכים שם. אתמול היה אצלי מבקר המדינה, אדון בלעום. אמרתי לו, תשמע, אתה באת באופן מפתיע, קח את כל המסמכים, את כל החומר. אין לי מה להסתיר יש לי את הממונה המחוז, שכל שהוא מבקש, כל התלונות שהוא מעביר אני מגיב. יש לי שם קלסר עם תלונות, אגב, לרוב התלונות האלה, אין גוף מזוהה שעומד מאחוריהם. 

חלק מהם שאפילו היום, אנשים מתחזים בשמות של ממלאי תפקידים ובסוף כולם מוגשים כתלונות. פעם מתחזים בשם ריאד עיראקי, ומגיע ריאד ואמר שמעולם לא היה, הוא הולך למשטרה ומגיש תלונה. פעם, מתחזים בשם מבקר העירייה, מבקר העירייה מוזמן אצל ממונה על המחוז, ומתברר בסוף שהמכתב הזה שאומרים שמבקר המדינה כתב, זה לא נכון ואין לו שום קשר למציאות. זאת המציאות, שלנו הם אוהבים לעבוד בחושך, מה שניקרא. לא באופן מסודר. אפילו חבר המועצה הנכבד, כשהוא כותב מכתב אחר כך מבטל אותו ובא לטעון לאיומים. אז תחליט תלך למשטרה. 


יש לי עוד דבר, הוא מכהן כאלוף היעדרויות מהישיבות של מועצת העיר.

אתר אינטרנט, אני מזמין אתכם להיכנס לאתר אינטרנט של עיריית טירה, יש את הכתובת בתוך המסמכים שקיבלתם. אנחנו התחלנו מלפני כמה חודשים להפעיל את האתר. אנחנו מעדכנים אותו, יש בו את ישיבות מועצת העיר, יש בו חומר לגבי עיריית טירה. 

לגבי הקיוסקים, אני אישית לא פתחתי ולא אישרתי פתיחת שום קיוסק בעירייה. יש לי בתי ספר שהם בניהול של עמל, בסכנין וטומשין. זאת אחריות שלהם. הם עושים בעניין הזה לפי שיקול הדעת שלהם. 

היו”ר יואל חסון:

רישוי עסקים, זה אתה אדוני. 

מאמון עבד אלחי:

אני אסביר מה היה שם. אני מתקופה שלי לא אישרתי פתיחת קיוסקים. ונוהל שקיים שנים. אני כבר הוראתי למנהל מחלקת החינוך לבדוק את הסוגיה. הסוגיה תיבדק על ידי מנהל מחלקת החינוך, על ידי היועץ המשפטי ואם נצטרך לתקן משהו שם זה יתוקן.


יש איזשהו אירוע, שטוענים שאת יום "הנקבה" אני עשיתי וארגנתי בטירה. יום ה"נקבה" אורגן על ידי גורמים שהם ידועים לכולם. יש איזשהו גוף שמטפל בעניין הזה.

היו”ר יואל חסון:

זו פעם הראשונה שזה קרה?

 מאמון עבד אלחי:

אני אסביר. עיריית טירה לא ארגנה, ולא קשורה לנושא של ארגון יום "הנקבה", ביום העצמאות. לי אישית הייתה דעה שונה מאלה שארגנו. אמרתי דמוקרטיה, אבל צריך לכבד את יום העצמאות ואת העיתוי.

היו”ר יואל חסון:

האם השתתפת שם?

מאמון עבד אלחי:

אני לא השתתפתי. ואני אמרתי את זה במוכרז, לכל אחד יש זכות דמוקרטית להביע את העמדה שלו וכל עוד לא בוטלה הזכות הזו, לכל אחד יכול לפעול במסגרת החוק. זה לא פלילי. זה לגיטימי, זה בסדר גמור. הייתה לי דעה אישית, אני כראש ראשות אני בעד דו קיום, אני לא יכול לארגן אירוע כזה דווקא ביום שהמדינה חוגגת את יום העצמאות. זוהי הדעה האישית שלי, תקפו אותי על זה. אני עדיין דבק בעמדה הזו, שצריך לכבד את האירועים הרשמיים של המדינה, זאת חובתנו ואנחנו עושים את זה. אגב, חלק מהאירוח  הזה נעשה באזור שיבוט, של דרום השרון, של דלג'ו, העצרת המרכזית הייתה באזור שיבוט של דרום השרון. גם בדרום השרון אי אפשר לבוא אליהם בטענות שהם מבקשים זכות דמוקרטית, באישור המשטרה. אבל עיריית טירה לא ארגנה ולא הייתה מאחורי האירוע הזה. 

אני חושב שחבל שמבזבזים את הזמן של כולנו. לחבר המועצה יש דלת פתוחה. הוא יכול לפנות אלי מתי שהוא רוצה, יש לי דלת פתוחה. למבקר המדינה יש דלת פתוחה. הממונה כל המחוז שאני חושב שהוא עושה את המקסימום שהוא יכול לעשות. כל הזמן הוא מציף אותנו, אנחנו מגיבים, נותנים את העמדה של עיריית טירה. אני חושב שעיריית טירה לאחר שסבלה תקופה מאוד קשה של גירעונות, של ניהול לא תקין, בתקופה שחבר המועצה היה במועצה כבעל תפקיד, סגן ראש העיר, אנחנו היום ממריאים לדרך הנכונה. המצב של עיריית טירה משתפר, יש לנו עוד הרבה דברים לתקן ואנחנו ממשיכים לתקן לפי סדרי עדיפויות שהצבנו לעצמנו. יש לנו את המצב הכלכלי הקשה של הרשות שאנחנו בכיוון הנכון. יש לנו את הבלגן בחברת הגביה, שכל יום אני מגלה מעילות וגניבות, מהתקופה של ההנהלה הקודמת. אני מקבל כל יום תלונות. אני מטפל גם בעניין של הגבייה וממשיך לסדר את העניינים בעיריית טירה. אלו היעדים שהצבנו ואנחנו בכיוון הנכון. וכל מה שצריך ודרוש לתקן, אנחנו נתקן. 

היו”ר יואל חסון:

תודה, אני מודה לך. מר עיראקי, מבקר העירייה. יש לך משהו להגיד?

חאלד עיראקי:

אני עובד כמבקר עירייה. אני ראיתי במכתב ששלח מר אחמד מנסור, שהוא אומר שמבקר העירייה, לא מסר לו חומר. אני הפניתי אותו לחוק. בחוק אני לא מוסר חומר. אני כמבקר עירייה עובד, מוציא דו"חות, עובד עם ביקורת. הוצאת מסמכים ומסירת מסמכים, זה לא נתון ביד שלי, זה לפי חוק, ביד ראש העיר. אני לא ראיתי גם פניה ממר אחמד מנסור, אלי אישית, שהוא ביקש חומר ואחר כך לא נתנו לו. אני לא ראיתי תלונה כזאת. 

בנושא העירייה עצמה זה דברים ביניהם. אני כמבקר העירייה רק רושם דו"חות, בודק דברים ומוציא דוחות לראש העיר ולחבר יושב ראש וועדת ביקורת. הוא אמר שהם ישבו על הדוחות, יש מסקנות, יש הכול. את ההמלצות שלו הוא מביא למועצת העיר, מועצת העיר דנה בדוח, והיא מקבלת או לא מקבלת. זה בעבודה שלי, אני לא נכנס לעניינים האלה. אני רק ביקורת עושה, מוציא דו"חות שנתיים. 

היו”ר יואל חסון:

מתי יצא הדוח האחרון?

חאלד עיראקי:

הדוח האחרון, יצא לראש העיר בעשרים וחמש למרץ. 

היו”ר יואל חסון:

מר שנבל, אתה רוצה להגיד משהו?

מרדכי שנבל:

כן. רציתי לשאול כיושב ראש וועדת ביקורת,על פי פקודת העיריות, רשאית וועדת ביקורת להטיל באופן ישיר על המבקר הפנימי לפחות שני נושאים בשנה לבדיקה. האם ניסית, מאותם דברים שאתה מתלונן עליהם כלא תקינים, להטיל עליו או להעביר אליו לבדיקה? נושאים שהוא יכול לבדוק כמבקר, הרשות המקומית? 

השאלה השנייה שלי, בעיקרון מבקר העירייה, בטירה, האם הוא ממלא את התפקיד, גם של ממונה על תלונות הציבור של העיר או ששם זה ניפרד? כי אם זה ממונה על תלונות הציבור, האם ניסית להשתמש בצינור הזה כדי לברר את הנושאים האלה שהעלתה?

אחמד דרויש מנסור:

אני אענה לך, רק יש לי כמה דברים להגיד על מה שאמר ראש העיר קודם. קודם כל, אני עונה לאדוני ראש העיר, אני הגשתי תלונה במשטרה אני לא מחכה לאף אחד שיפנה במקומי, ויגיש תלונה. אני הגשתי תלונה והמשטרה פועלת בצורה נכונה מאוד. אני נתתי את השמות המתאימים, את השמות של אלה שפנו אלי בקשר הזה.

 
אני לא רואה לנכון שראש עיר יגיד על מנהל בית ספר שהוא כושל, אם יש למנהל הזה אישורים ממשרד חינוך שהוא מצטיין, שהוא מספר אחד בעיר, שהוא מקום ראשון בטירה. יש למנהל את המסמכים האלו. וגם עלי את הזכאות בבית הספר מרמה של עשרים ושלוש נקודות לארבעים ותשע. אני רציתי שראש העיר יגיד, בסדר יש פה דברים. 

בקשר לבית המשפט, בית המשפט קבע שיש שיהיה מכרז. אנחנו עוד חודש ימים מתחילים את בית הספר ועד היום לא נעשה מכרז, מכרז חוקי. ובקשר לחוזה שהוא שלח לי , הוא שלח לי בעשרים ואחת. אני יוכל למסור לך את זה. 

בקשר לתשובה לך אדוני, כן אני דיברתי עם מבקר העירייה, אבל לא היו לו המסמכים למסור לי. 

מרדכי שנבל:

השאלה אם הטלת עליו, על פי פקודת העיריות אתה רשאי להטיל עליו, וועדת ביקורת לא אתה באופן אישי, להטיל עליו שני נושאי ביקורת בתוכנית העבודה שלו, פנית אליו בבקשה, תבדוק לי כך וכך, אחרי כן היה בודק, מה שהיה מוצא, מוצא. 

אחמד דרויש מנסור:

אני פניתי אליו. הוא אומר לא, אבל אני פניתי אליו בקשר לדברים לא לעבודה שלו אלא עבודת העירייה. 

מרדכי שנבל:

בקשר לבדיקות שעושים בעירייה?

אחמד דרויש מנסור:

כן. 

חאלד עיראקי:

אני לא חושב שהוא פנה.

אחמד דרויש מנסור:

אני אמסור לאדוני היושב ראש, יש לי חתימה של העירייה שנתקבל המכתב הזה, יש לי מכתבים, לא מכתב אחד. מה השאלה השנייה? 

מרדכי שנבל:

השאלה השנייה היא, על עניין נציב תלונות הציבור. הלא נחקק בשנה שעברה חוק שבעיקרון בכל רשות מקומי שמבקר הרשות יהיה גם על ממונה תלונות הציבור. אלא אם כן, החליטה במפורש הרשות המקומית להפריד. עכשיו אני לא יודע מה החליטו בעיר טירה, מי הממונה על תלונות הציבור, המבקר הפנימי או משהו אחר. בכל מיקרה, השאלה היא אם בחלק מהדברים האלה  ניסית לפנות כתלונה על ניהול לא תקין?

אחמד דרויש מנסור:

לא, לא פניתי על זה. 

  מרדכי שנבל:

בעיר טירה, הממונה על תלונות הציבור זה גם המבקר הפנימי, מאוחד?

 חאלד עיראקי:

תראה עדיין העניין לא נידון. 

 מרדכי שנבל:

החוק הוא מלפני שנתיים.

חאלד עיראקי:

כן, אבל הייתה ישיבה עם מר חליל קאסם שהוא יושב פה.

חליל קאסם:

אני מיניתי בזמנו.

חאלד עיראקי:
החליטו בישיבה למנות את מבקר העירייה כממונה על תלונות הציבור. 

חליל קאסם:

אני מיניתי.

חאלד עיראקי:

לא נישלח אלי מכתב על המינוי הזה. אני אז פרסמתי, שאם יש תלונות שיבואו אלי. אבל בטירה הם לא מביאים תלונות למבקר העירייה אלא ישר אליכם. הם לא מאמינים במבקר, אני לא יודע למה. 

מאמון עבד אלחי:

ברשותך, מדברים על מסמכים שאנחנו לא רואים. אני לא יודע איך. מדברים, מנמקים וכדומה אין לנו מסמכים. המסמכים זה קוד צבאי כנראה. 

היו”ר יואל חסון:

נשיא לשכת המבקרים, מר קלדרון, בבקשה. 

שלמה קלדרון:

בוקר טוב. מצטיירת בפנינו תמונה מצב מאוד עגומה. המבקר הפנימי של העירייה צריך לעבוד בצמידות, הייתי אומר שוטפת עם וועדת הביקורת של הרשות. כמה פעמים היו ישיבות בין וועדת הביקורת לבין המבקר? מתי עלו דוחות הביקורת שלו לדיון בוועדות ביקורת? בשנה האחרונה?   

אחמד דרויש מנסור:

פעם אחת, על הדוח של שנת 2008. 

שלמה קלדרון:

מה עם 2009 , ועם 2010 ?

אחמד דרויש מנסור:

את 2009 הוא אמר לי שהוא הכין אותו.

שלמה קלדרון:
מה עם 2007, 2006?

אחמד דרויש מנסור:
לא הייתי. אני הייתי בעירייה כשעברו שנתיים, לא יותר. אחרי זה משרד הפנים הוציא את חברי העירייה החוצה והשאיר את ראש העיר. אני לא הייתי בעירייה בשלוש שנים האחרונות. אדוני ראש העיר אומר היית בעירייה כל הזמן. אני לא הייתי בעירייה כל הזמן, אני לא יודע מה הלך שם בשלוש השנים האחרונות. עשינו ישיבה אחת עם מבקר העירייה על דוח 2008. 

שלמה קלדרון:

כמה דוחות היו בתוך הספר? כמה נושאים היו?

אחמד דרויש מנסור:

הרבה. 

שלמה קלדרון:

ומה עשיתם עם זה?

אחמד דרויש מנסור:

נתנו את ההסתייגויות שלנו בדברים שהוא כתב. חלק מההסתייגויות האלה הם כבר נכתבו ממשרד הפנים, על ידי מבקר המדינה. וחלק אנחנו ראינו בזה שצריך להראות לעירייה ניהול תקין או לפחות ללכת על הניהול התקין. פעם אחת ישבנו, לא יותר מזה.

שלמה קלדרון:

ולמה לא פניתי בעניינים האלה למבקר המדינה שיבדוק? 

אחמד דרויש מנסור:

פניתי, בקשר לדוח 2009. 

שלמה קלדרון:

למה לא פנית לעמל, ולבית ספר השני?

 אחמד דרויש מנסור:

בקשר לעמל, הוא אומר לי שלא פניתי, אבל לצערי הרב אני פניתי. יש לי מכתבים שזה התקבל מהעירייה.

שלמה קלדרון:

האם פנית למבקר העיר?

אחמד דרויש מנסור:

פניתי לראש העיר, למבקר העיר וגם ליועץ המשפטי, אבל לא היו להם את המסמכים, לתת לי.  

שלמה קלדרון:

עזוב מסמכים, פנית אליו? ביקשת, תבדוק לי מה קורה ברשת עמל?

אחמד דרויש מנסור:

לא.

שלמה קלדרון:

לא פנית, חבל. 

היו”ר יואל חסון:

מר חליל קאסם, בבקשה. 

חליל קאסם:

שלום. אני באמת, אדוני, כל הכבוד, שמעתי כאן כל מיני טענות ממשרד הפנים, כאילו התושבים שולחים מכתבים מבלי שמות. אני בתור איש שהיה ראש עיר עשר שנים, אני אומר שכל מכתב שנשלח ללא שם לא צריך לענות עליו. אבל מכתב שנשלח עם שם צריך לענות עליו. אולי ידידי לא ידע מה להסביר לכם בדיוק. המכתב שידידי קיבל אותו, הישיבה הייתה אמורה להתקיים בעשרים ושניים לחודש, אז ראש העיר טרח לשלוח לו מכתב בעשרים ואחד לחודש שהוא שולח לו את החוזה הישן. הינה המכתב שחתום עליו ראש העיר שמפנה אותו לידידי בעשרים ואחד לחודש, יום לפני הישיבה שהייתה. ארבעה חודשים לא נתנו שום דבר, רק בגלל בישיבה שלחו. 

אני גם רוצה מסמך אחד, אם יאפשר לי היושב ראש להגיש אותו, כאן של משרד הפנים, שעיריית טירה החליטה, ואני חושב שיש חוק במדינת ישראל, להפקיע אדמה מאיש, אני חושב שהדבר הזה חל על כל אדם במדינת ישראל, שמי שצריך לתת אדמה ציבורית, צריך לתת אותה. ראש העיר בעצמו, אדוני, אני מוסר לך, שהיה עוד באופוזיציה, שיש החלטה של משרד הפנים, שהוא לא עומד מאחוריה. משרד הפנים לא עשה שום דבר. החלטה של וועדת ערר של משרד הפנים, שהוא צריך להפקיע אדמה והוא לא הפקיע. הוא בונה מבלי להפקיע שום אדמה, ומשרד הפנים מתעלם מכל הדברים האלה. 

אני רוצה שתבדוק את הישיבה שיש לך נתונים של משרד הפנים והוועדה. אני בזמנו היו לי  ארבעה חברי מועצה יהודיים, שבזמנו התקיימה ישיבה, הוחלט כמו שנדרש בוועדת ערר במשרד הפנים שהוא יפקיע מהאדמה שלו, ארבעים או שלושים ושלושה אחוזים כמו מה שכתוב במסמך של משרד הפנים. עיריית טירה הכינה תוכנית, יש החלטת וועדה עם החברים היהודיים שהיו בישיבה ועד עכשיו הוא מתעלם מהחוק הזה ובנה בשטח מבלי אישור ובלי היתרים. אני בתור איש שכבר נשלחו הרבה מכתבים, גם למשרד הפנים לכל המקומות האלו. ולצערי משרד הפנים לא עשה שום דבר. אני רוצה רק שהמסמך הזה שיטופל מול כל הצמרת המכובדת שנמצאת כאן, שיבדקו. הינה מסמך ממשרד הפנים שחתום עליו שופט. החלטת חברי מועצת העיר נמצאים אצלך,בידיים שלך אדוני. 

היו”ר יואל חסון:

אדוני ראש המועצה, זה נכון? תתייחס לזה ספציפית כי זה רשום פה שחור על גבי לבן. 

מאמון עבד אלחי:

תסמוך עלי שאני אענה על העניין הזה. קודם כל, יושב פה הממונה על הדוחות והוא יכול לבדוק את זה. אני כשהתחלתי את הבנייה של הבית שלי קיבלתי היתר שחתום עליו, כנראה הוא שוכח, חליל קאסם, זה היתר הבנייה. קיבלתי אותו ברביעי לנובמבר 2001 . הייתה חריגה מהבנייה. הייתי אני לוועדת ערר. אני פניתי לוועדת ערר, בכדי לקבל את התיקון להיתר שלי. בוועדת ערר בזמנו, בתקופה שהוא כיהן כיושב ראש וועדת תכנון ובנייה, קבעה חד משמעית יש לי את ההחלטה פה, וועדת ערר התרשמה כי העורר, שזה אני, פעל בתום לב, ואילו הוועדה המקומית בזמנו ואני מדגיש, נהגה בצורה חמורה ולא מקצועית. וועדת ערר המליצה על תוכנית מפורטת. 

התוכנית המפורטת הזו אני כראש רשות, ההחלטה של וועדת ערר התקבלה בתשעה עשרה לשלישי 2006. עד שנבחרתי הוא לא עשה שום דבר. אני ביקשתי כשנבחרתי לרשות העיר, לקדם את התוכנית בהתאם להחלטת וועדת ערר. התוכנית עברה וועדה מקומית, אחוז הפקעה עם שלשים ושש אחוזים. התוכנית כיום מטופלת בוועדה המחוזית, יש פה מסמך של הוועדה המחוזית, שהתוכנית עברה דיון בוועדה המחוזית, והכול קודם בכהונה שלי. 

אני ביקשתי להפקיע, לקדם את התוכנית. התוכנית מונחת על שולחנה של הוועדה המחוזית. יש פה את כל המסמכים, חבל שמעלים פה שקרים. חבל שמדברים בצורה לא הוגנת. וחבל שבתקופה שלו, שהעיר נהרסה עם גרעון של מעל מאה מליון שקל, עם מנהל לא תקין, עם דוח חמור של וועדת חקירה שהדברים שהוא עשה גובלים בפלילים. אפילו שהוא היה עצור והוא עבר שימוע אצל היועץ המשפטי לממשלה.  יש טיוטא של כתב אישום והוא בא היום, יושב פה, ומטיף מוסר. יש טיוטא של כתב אישום, קבלת שוחד, מתן שוחד, מעשים מגונים והוא ממשיך לשבת פה ומדבר.  זוהי ממש שיא החוצפה.

חליל קאסם:

אדוני, אני יודע שהדברים שלי מרגיזים אותך. אני בזמנו נתתי לך החלטה, נמצאת ההחלטה אצלך, תיקרא אותה עד הסוף. אני נתתי לו רישיון לבית שלו ולבניה שלו. אני מודה. האיש פנה לוועדת ערר, התלונן כי הוא חרג, אין בעיה. וועדת ערר החליטה שאסור לו לבנות עוד בית בלי רישיון, מבלי שיקדם תוכנית מפורטת. והוא בנה עוד בית באותו שטח מבלי לתת הפקעה. אני רוצה אדוני, תקרא את ההחלטה , מה שכתוב בהחלטה, אני רוצה שרק ההחלטה תבוצע, לא יותר. 

מה שקרה לי ולא קרה לי , אם יהיה משהו בית משפט יחליט שם. אדוני, אני רוצה לבצע רק מה שכתוב בוועדת ערר, ומה שוועדת ערר, החליטה. אני לא רוצה שום דבר, אם בפרקליטות החליטו שיגישו נגדי כתב אישום, שיגישו. כל בנאדם במדינת ישראל הוא לא חסין מהחוק. ואם אני עשיתי עברה ידוע מי הלשין על חליל קאסם. אני לא מפחד. אם חליל קאסם, עשה טעות שבית המפשט יחליט. אם יהיה לו כתב אישום, ואני מאמין שלא יהיה, בבקשה. אבל אני לא מדבר על זה.             

מאמון עבד אלחי:

רק תרשה לי שנייה אחת, אני לא יודע בתור מה הוא מדבר, אבל בכל זאת , היינו מקבלים על מה הדיון. אם הוא מתחיל פה לפתח נושאים, כל פעם מעלים נושא חדש. אנחנו לא ידענו עליהם. 

היו”ר יואל חסון:

הנושא הוא התנהלות בלתי תקינה לכאורה בעיריית טירה. 

מאמון עבד אלחי:

קיבלתי מאדוני מסמך שמפרט את התלונות שלו. אני התכוננתי לפי מה שכתוב בתלונות האלה. ועכשיו מתחילים להעביר עוד דברים . אני לא יודע. אני לא אתחמק אני אשמח לענות, אבל לפחות הייתי מציע לקבל את סדר היום של הנושאים.

היו”ר יואל חסון:

אדוני ראש העירייה. הנושא הוא התנהלות בלתי תקינה לכאורה בעיריית טירה. שבזה נכנס כל מיני דברים, כל אחד יכול להעלות כל מה שהוא רוצה. זה הייחוד של הבית הזה, כל אחד יכול לומר מה שהוא רוצה. והוא יעלה את דבריו. אתה רוצה להגיב תגיב, בסוף אנחנו התייחס לדברים. 

חליל קאסם:

עוד מסמך אדוני, שאני פניתי דרך עורך דין, בתשעה עשר בנובמבר 2009 . מגיע לי ייצוג משפטי שהם העלילו עלי. פעמיים, השר החזיר אותי לתפקיד. פיטר את חברי המועצה שלא אישרו את התקציב, והממונה על המחוז היה נוכח והוא מודה על הדברים האלה. דרך עורך דין היו צריכים לשלם לי. אפילו לא הגזבר, לא היועץ המשפטי, אני פניתי ליועץ המשפטי, ואיל ראבי, לא מתייחסים למכתב שלי. ראש עיר שהיה, צריך לפחות, לכבד אותו ולשלם לו את מה שמגיע לו. אלו הדברים שאני השקעתי. אני בתשעה עשר לחודש השנה, לא קיבלתי מכתב, לא אני ולא העורך דין, על הדבר של מה שהשקעתי. אני לא מחפש אף אחד, אני אומר את כל הדברים האלה על השולחן. 

היו”ר יואל חסון:

על מה אתה צריך לקבל החזר כספי?

חליל קאסם:

 מבחינת החוק, שמשרד הפנים מזמין אותי לשימוע אצל השר, אני חייב לקחת עורך דין. כי העורך דין הוא שלהם, הוא נמצא כאן, עו"ד ואיל ראבי. אני צריך לקחת עורך דין חיצוני. לא עורך דין של העירייה אלא עורך דין מבחוץ. לקחתי עורך דין מבחוץ, ייצג אותי בשני הפעמים שהיו לי שימועים, ואני נשארתי ראש עיר. אני ביקשתי את כל הדברים האלה אפילו חופשות שלי אדוני, לא קיבלתי והם לא מתייחסים. אפילו מפחדים לדבר איתי בטלפון. ואני פניתי לעורך דין, ואיל ראבי, והוא אומר לי שאת הנושא שלך העברתי לעירייה, אני עומד לפניו כאן, ולצערי הרב, עד עכשיו לא התייחסו.

היו”ר יואל חסון:

מר ראבי, מה יש לך לומר על זה?

ואיל ראבי:

אני אתייחס לזה. ראש העיר לשעבר, חליל קאסם, פנה אלי בתור יועץ משפטי שעבד בתקופה בה הוא כיהן. לגבי ימי חופש, ימי מחלה, ניצול ימי חופש. אני אמרתי לו כדי לקבל תשלום עבור ניצול ימי חופש בתקופה שעבדת אתה צריך להגיש תצהיר לגבי ניצול ימי חופש. אמרתי לו לפני שאתה כותב תצהיר, תשב עם עצמך, תבדוק, מתי היית בחופש, מתי היית בחוץ לארץ, שלא יצא שאני עוזר לך לכתוב תצהיר כביכול לא מדויק. לך הביתה תחשוב, מתי היית בחופש ואז תכתוב כמה ימים ניצלת. הוא לא חזר אלי. 

היו”ר יואל חסון:

חמש עשרה שנים?

ואיל ראבי:

שתי קדנציות. לגבי קדנציות משפטיות, אני לא מחדש לאף אחד במיוחד לא למר שוקי אמרני. יש חוזר מנכ"ל ברור לעניין החזר הוצאות. יש מנגנון, קיבלתי את מכתב העורך דין של מר חליל קאסם, העברתי את זה לעירייה, שיש יועץ משפטי פנימי, יש מנגנון שקובעים שם. מתכנס יועץ משפטי, והמנכ"ל והגזבר, דומני, מחליטים לדון בבקשה או לא דנים. כשהם מחליטים לקבל את הבקשה או לא לקבל אותה, מעלים את ההחלטה שלהם, את ההמלצה שלהם למליאת המועצה. מליאת העיר צריכה לקבל או לא לקבל אותה. ולאחר כל התהליך הזה צריך לקבל אישור של משרד הפנים. חוזר מנכ"ל ברור. אני קיבלתי את המכתב, שלחתי לעורך דין של חליל קאסם, שהעניין עבר לגורמים המוסמכים בהתאם לחוזר מנכ"ל. אני כיועץ משפטי חיצוני, אין לי מה להוסיף לעניין הזה. 

חליל קאסם:
מה התשובה?

ואיל ראבי:
כנראה שלא מאשרים.

חליל קאסם:
אז תשלחו לי מכתב שאתם לא מאשרים.

ואיל ראבי:
על איזה תקופה אתה מדבר? לא מזמן.

חליל קאסם:
שנה. בתשעה עשר 2009.

ואיל ראבי:
אדוני, שילך ליועץ המשפטי הסטטוטורי, שייתן לו תשובה מסודרת.

היו”ר יואל חסון:
למה עד עכשיו לא ניתנה תשובה? 

ואיל ראבי:
אני נשאלתי לגבי מה עשית בעניין הזה. קיבלתי את הפניה, אמרתי לעורך דין שלו, ואפילו הוצאתי מכתב, שיש חוזר מנכ"ל שקובע את המנגנון. אם תשאל אותי מבחינת סיכויים, אני לא הגורם המחליט. 

היו”ר יואל חסון:
מר חליל, יש לך עוד משהוא לומר? 

חליל קאסם:

אדוני, מה שמתרחש והפיטורים של המנהל, מה שקרה בטירה, זה היה הבטחת בחירות. המנהל שהיה בטירה קוראים לו סאלים מנסור, היה מנהל בית ספר בחטיבת ביניים א' בטירה. הוא קיבל פרס שרת החינוך בזמנו. אני בגלל שהמצב של בית הספר התיכון התדרדר, אני הלכתי, הוצאתי את מנהל בית הספר, והעברתי אותו לתיכון. הבית ספר הזה יקר גם בשבילי, וגם בשביל כל תושבי טירה. בזמנו אבא שלי זיכרונו לברכה, שבעה עשרה שנים היה ראש המועצה בטירה. אביו של ראש העיר זכרונו לברכה, היה מכבד את האנשים, הוא רשם את בית הספר על שם אבא שלי. אז בא ראש העיר לפני הבחירות, בתעמולת בחירות והאנשים שלו, הבטיחו שיפטרו את מנהל בית הספר. 

בדיוק אדוני ראש עיר שזוכה, יושב ובודק אם מנהל בית הספר לא טוב. לא למחרת לוחצים על רשת עמל, תפטרו את המנהל. פיטרו את המנהל. המנהל הלך לבית המשפט, גם אני הלכתי לבית המשפט. אמרתי לו, למה לך, הם לא רוצים אותך, תצא מבית הספר, המנהל בגלל שהוא היה עובד משרד החינוך צריך להגיע לו חל"ת ממשרד החינוך. תראה אדוני, מה הם עושים, הם הוציאו את המנהל, רשת עמל הוציאו מכרז. ראש העיר וממלא המקום שלו, שיושב  לידו כאן, איימו על רשת עמל וביטלו את המכרז שיצא. מינו מנהל וסגנית מנהל. סגנית מנהל היא גיסתו של סגן יושב ראש העיר, בלי שום הכשרה. המנהל שמונה קרוב לממלא מקום, בלי שום מכרז, בלי שום דבר. 

היו”ר יואל חסון:

אדוני, זה מצוין אצלך?

חליל קאסם:
כן. זה מצוין. אני אחראי על כל מילה שאני מדבר. אדוני, בקשר לתוצאות הבגרות, אנחנו היום גאים. הגענו לארבעים ותשעה אחוזים בבגרות. היה שר החינוך לצערי לפני חודש ימים בטירה. ומולו ומול כולם אמרו לו שטירה התדרדרה למקום הכי גרוע. כתוב בידיעות אחרונות, כתוב את תוצאות הבגרות, אנחנו ניתן לאדוני את המסמך, אנחנו היום גאים במגזר הערבי, כי בתי הספר שלנו. אני רוצה שאדוני יבדוק. אנחנו הגענו למקום מכובד, מקום אחד עשרה במגזר הערבי. ואלו הנתונים שלא אני עשיתי אותם, עשה אותם משרד הפנים. ואנחנו גאים בבית הספר. איך יכול להיות ששני מנהלים שימנה אותם בלי מכרז ובלי שום דבר. זה הבטחת בחירות. 

הוא אומר שהוא לא התערב בנושא של הקיוסקים. אני עוד לא רציתי לעשות בעיות. באותו היום שנבחר למחרת, הוא הלך, בעצמו, הוא עוד לא קיבל את העירייה, אבל אני לא רציתי לעשות רעש מזה. הוא הלך לשרת של בית הספר שקוראים לו חסן סולטאן. הוא לך הביא מנוף. הוא שם בחטיבת ביניים קיוסק בכניסה של בית הספר, והקיוסק עדיין נמצא שם. בבית ספר עמל שני קיוסקים חדשים. אני רוצה אדוני, שיבדקו רק את שני המקומות האלו. אתה מבין מה קרה? וגם שם עוד קיוסק אחד לקרוב משפחה שלו, אדוני, ברחוב. ויש מכתב של עורך דין שנשלח. ברחוב הראשי של טירה על אדמה ציבורית. אני רוצה שכבודו יבדוק את כול הדברים האלו. אם יש מילה במה שאמרתי שזה לא נכון בבקשה תשפטו אותי. רק את הדברים האלו הקטנים תבדקו אותם. 

היו”ר יואל חסון:
יש קיוסקים או אין קיוסקים?

מאמון עבד אלחי:
יש קיוסקים מהתקופה של חליל קאסם. 

היו”ר יואל חסון:
הוא שם את הקיוסקים כמו שהוא אומר?                                  

מאמון עבד אלחי:
אני לא שם קיוסקים, זה הכול מהתקופה של חליל קאסם. 

חליל קאסם:
שלושה.

מאמון עבד אלחי:
אני לא נתתי לשום קיוסק לפעול. בכביש ראשי זה קרקע פרטית, לא כביש ראשי. 

היו”ר יואל חסון:
זוהי קרקע פרטית שהיה מותר להניח עליה קיוסק?

מאמון עבד אלחי:
יש את מחלקת התכנון ובניה.

היו”ר יואל חסון:
כנראה שלא.

מאמון עבד אלחי:
 
אני פניתי למחלקת תכנון ובניה קיבלתי תלונה, היו אצלו אני מניח שהוא בהליך משפטי.

היו”ר יואל חסון:
מה זה הליך משפטי? למה הונח שם קיוסק מלכתחילה? אז עכשיו אתה  בונה על זה שמערכות הצדק  יפעלו לאט זמן, ויהיה שם קיוסק עשר שנים, הוא יעשה את הכסף שלו ויהיה בסדר. אתה ראש מועצה, אתה צריך להביא לשם טרקטור ולהעיף את זה. 

מאמון עבד אלחי:
תרשה לי אדוני, אני ראש עירייה, יש חוק והליכים שאני כפוף אליהם. היום אני מטפל בשני צווי הריסה בישוב.

היו”ר יואל חסון:
אתה לא צריך להעלים עיין מפעולות כאלה. 

מאמון עבד אלחי:
אני לא מעלים עיין. אני מטפל מידית.

היו”ר יואל חסון:
נדע אם אתה מטפל בזה או לא. 

מאמון עבד אלחי:
עד שאתה מקבל סיוע משפטי ועד שאתה מקבל את הצוותים. זה תהליך, אין לי שליטה על זה.

בקשר לעמל, יש החלטה של בית הדין, אנחנו מכבדים החלטות של בית הדין, יש את עמל, עמל הגוף היחידי, המוסמך שמנהל את העניינים מבחינה פדגוגית. 

היו”ר יואל חסון:
הבנתי. חליל, משפט אחרון. 

חליל קאסם:
אני רוצה שירשם בפרוטוקול. מנהל בית הספר שראש העיר פיטר אותו הוא קיבל חל"ת ממשרד החינוך והוא צריך עכשיו להתמנות בבית ספר בטירה, לפי החוק. יש לו חל"ת והוא צריך להתמנות בבית ספר יסודי. ראש העיר וממלא מקום שלו, לוחצים על משרד החינוך לא לשים אותן בטירה. אני מבקש שהדבר הזה ירשם וייבדק. גם במשרד החינוך רוצים את מנהל בית הספר הזה. אני רוצה שהדברים האלו ירשמו בפרוטוקול. 

היו”ר יואל חסון:
שלום , מי אתה?

עבד אלסלאם קשיע:
אני ממלא מקום ראש העיר. 

היו”ר יואל חסון:
יש לך משהו לומר?

עבד אלסלאם קשיע:
כן. קודם כל, הוא מאשים אותי כאן שמנהל בית הספר קרוב משפחה שלי. זה שקר. סלח לי הוא לא קרוב משפחה שלי ואין קירבה בכלל. 

חליל קאסם:
לתנועה שלך. 

עבד אלסלאם קשיע:
ולא לתנועה שלי. זה אפשר לבדוק ואני אחראי לדברים. ואם אפשר להעמיד לדין מי שמשקר כאן אז שיעמידו לדין. דבר שני, כולנו יודעים שעיריית טירה נכנסה לכישלון גדול. הכישלון הביא לפרוק המועצה. החברים הלכו הביתה. הגיע חשב מלווה, עקב גירעונות, עקב ניהול אל תקין, הגיעו אנשים ולעשות את העבודה. ואנחנו כמעט שנתיים עושים את העבודה ויש לנו את הביקורת של משרד הפנים. כל יום אני רואה את הבחור שעושה את ביקורת של משרד הפנים, נמצא בעיריית טירה. תאמינו לי שאנחנו עושים עבודה טובה. אנחנו הגענו לעירייה עם מאה חמישים מליון שקלים גירעון. כל יום אנחנו מגלים עד רגע זה, גניבות בגבייה, כל יום עד עכשיו. כמה חומר הכנו וראש העיר הגיש את זה למשטרה, לכל הגורמים המתאימים. גם מבקר משרד הפנים מקבל את הדוחות שהוא צריך לקבל. 

בקשר לקיוסקים, אם מדברים על קיוסקים של עמל, צריך לשאול את עמל. ואם מדברים על קיוסקים שהוא נמצא בחטיבת ביניים ב' שהוא מדבר עליו, אז תשאל את המנהל שם, הוא חבר שלך, תשאל אותו. שנית, אם אתה מדבר על מנהל שהוא מספר ראשון בישראל, לפי מה שאתה מציין, למה הכישלון בבית הספר? יש שם כישלון אדיר. אדוני, בזמנים שלו ובזמנים שהוא מדבר עליו, יש חבורות של עבריינים שנמצאים ברחובות בטירה. יש שם, בבדיקה שנערכה, מנהל מחלקת חינוך שבדק, השיעור הראשון שהיה מתקיים בבית הספר, רק עשרים אחוז מהתלמידים היו מופיעים בשיעור הראשון. השיעור החמישי, הם היו הולכים הביתה. זה דוח שקיבל אותו משרד החינוך והוא נמצא גם אצל השר. על מה אנחנו מדברים? הוא לא הצליח לנהל את הבית ספר הזה. אז הוא הלך הביתה.

היו”ר יואל חסון:
תודה רבה, אדוני ראש העירייה.

מאמון עבד אלחי:
החלטות של משרד החינוך, זה החלטות של משרד החינוך. פה אני מקבל את זה שכאילו שמדובר בעיריית טירה כמי שחולש על כל המדינה ועל כל המערכות. 

היו”ר יואל חסון:
זה לא כך?

מאמון עבד אלחי:
לצערי הרב אנחנו לא הגענו למצב הזה. 

היו”ר יואל חסון:
רציתי להוציא ממך חיוך.

מאמון עבד אלחי:
אנחנו עמל, אנחנו משרד החינוך, יש לנו דעה בכל מה שמתרחש בעניין החינוך. אני מביע אותה בפני שר החינוך. אני זוכר את המילה של שר החינוך בתוך הישיבה והוא אמר לי במפורש, למחוז, חבל שהטעתם אותי כל הזמן. 

חליל קאסם:
אז הינה התוצאה הגיע אחרי זה. 

מאמון עבד אלחי:
ראש הרשות היחידי שעמד מול שר החינוך.

היו”ר יואל חסון:
הוא היחיד, אגב, שמחייך כל הדיון. 

 מאמון עבד אלחי:
שיחייך, כי הוא מכיר את המציאות. ראש הרשות היחידי שהציג את בעיות החינוך.

היו”ר יואל חסון:
הוא "זחוח",כמעט התפתיתי לשלוח לו פתק, ספר לי מה אתה יודע שאני לא יודע.

ריאן כאמל:
אני מקנא בך שיש לך הרבה זמן. 

היו”ר יואל חסון:
אתה מקנא בי ?אל תקנא בי אין לי הרבה זמן. תמשיך בתנוחה שלך ותהנה.

ריאן כאמל:


כל עוד שזה לא גובל בפלילי.

 מאמון עבד אלחי:
מזל שלא מאשימים אותנו בדברים שמתנהלים במזרח התיכון, עוד מעט נגיע לאמריקה וליחסים בינלאומיים. אני ראש רשות עיריית טירה, אני אחראי על מה שמתרחש בישוב שלי. ואני הממשיך לתקן את הליקויים הקשים, החמורים והפלילים, ואני אומר את זה לפרוטוקול, שהיו בתקופה של האיש שיושב פה. חבל על הזמן, אני יכול להעביר לאדוני, את כל המסמכים של הרשות. תעיין, אלו דברים שמעמידים את השערות, גניבות, מעילות, מנהל לא תקין, כל מה שאפשר לדמיין. מה שלא מתרחש בעולם השלישי, מתרחש בעיריית טירה. היום אנחנו מתקנים ואני ממשיך לתקן למען טירה וילדי טירה. 

היו”ר יואל חסון:
תודה. הנציג "הזחוח", בבקשה. תגיד את שמך לפרוטוקול אחרת השם שלך יהיה הנציג "הזחוח".

ריאן כאמל:
אני ריאן כרמל, סמנכ"ל מרכז השלטון המקומי.  קודם כול, אני לא יודע למה הוזמנתי, זה עניין נקודתי, הקשור לעיריית טירה. בדרך כלל אני מטפל בנושאים הקשורים לכל המועצות. אני התפלאתי מהדיון כאן בוועדת הביקורת. אני מציע לשני עמיתי, שניהם חברים שלי, אני מכיר אותם, ראש העיר לשעבר וגם ראש העיר הנוכחי. טירה זקוקה לשניהם. אפילו ששניהם התגייסו לטירה הם עדיין לא יפתרו את הבעיות. אני מזמין אותם לביתי, אצלי, למרכז השלטון. הרי כל הנושאים שהועלו נמצאים בכל רשות כמעט. 

היו”ר יואל חסון:
אתה מציע ממשלת אחדות?

ריאן כאמל:
אם אתה תצליח לעשות ממשלת אחדות בממשלת ישראל. אני רוצה להציע את השירות. אני מזמין את שניהם. נשב מסביב לשולחן עגול. וכל הבעיות האלה אני חושב ניתן לפתור. 

ואיל ראבי:
אני חייב להגיד משהו בעניין עמל. מאחר ואני ייצגתי את העירייה בתיק. אני אתן פרטים. אחרי דוח מאוד שלילי שהכין מבקר מרשת עמל, עמל החליטה להדיח את מנהל בית הספר. ערכה לו שימוע כדין, ומנהל בית הספר משום מה החליט שהוא מגיש תביעה לבית דין לעבודה, שלה צורפה העירייה כנתבעת ורשת עמל. ואמרנו מה אנחנו קשורים , הרשת היא המעביר. יחסי עובד מעביר, לא בין העירייה לבין המנהל אלא בין רשת עמל למנהל. אנחנו גורם זר. זה שיש דעה לעירייה שהבית ספר כושל זה כתבנו. הגשנו עמדה ברורה לבית דין לעבודה. אז כבוד השופטת של בית דין  האזורי לעבודה אמרה, אני רואה את המצב, אני רואה את הנתונים, אני רואה את העמדות הקוטביות בעניין הזה והמליצה המלצה ושני הצדדים, ואפילו לי היא אמרה, אתה העירייה, אתה  מבחינתי לא קיים, אתה לא בדיון. אתה לא צד. הגיעו בהסכמה שהמנהל בית הספר ילך בהסכמה. יסיים את השנה וילך. שיפוטר. זה שמשרד החינוך יקלוט אותו או לא יקלוט אותו.

אחמד דרויש מנסור:
סליחה אדוני. אם אני זוכר טוב, בית המשפט המכובד קבע שהעירייה או רשת עמל, תעשה מכרז שם. איפה המכרז הזה? שם יש מינויים ללא מכרז. ואדוני פה, ראש העיר לשעבר טעה שפנה לממלא מקום ראש העיר ואמר לו שזה קרוב משפחה שלך. היא לא קרובת משפחה של ממלא מקום ראש העיר, היא קרובת משפחה של סגן ראש העיר. שהוא לא נוכח כאן.  איפה המכרז?

ואיל ראבי:
בוא אני אבהיר את הקשר בין רשת עמל לעירייה.

היו”ר יואל חסון:
לא. אל תבהיר את הקשר כי הקשר ברור. משפט אחרון לחליל.

חליל קאסם:
אדוני, אני רק בכבודך וממונה על המחוז כאן יושב, תקשיב על מה שאני הולך להגיד. ממלא מקום ראש העיר טוען שאת עיריית טירה הוא קיבל בגירעונות. אני רוצה שגזבר העירייה שיושב כאן, שיגיד כמה עודף היה לי כשעזבתי את העירייה? שיסביר כי הוא לא דיבר. איך העירייה שחברי המועצה היהודים שהיו לי איך הסתיימה השנה. בבקשה הינה המבקר והגזבר. אני רוצה שכבוד היושב ראש, ישאל את הגזבר. תגיד איך קיבלו את העירייה, כי הוא אומר שאת העירייה קיבלו במצב מדרדר.  

היו”ר יואל חסון:
הגזבר, יש לך הערה לעניין הזה?

יוסף חאסקיה:
כן. הגרעון המצטבר של עיריית טירה, משלושים ואחד לדצמבר 2008, בתקציב הרגיל הוא והסופיים הם שבעים ושמונה מליון שקל, גרעון. משנת 2007 עיריית טירה הפסיקה לייצר גירעונות. משנת 2007 התחלה להיות באיזון וסיימה את 2007 באיזון, גם 2008 באיזון, 2009 באיזון. אבל גירעון מצטבר הוא שבעים ושמונה מליון שקל. 

חליל קאסם:
אנחנו סיימנו בעודף, לא מה שהוא טוען. 

היו”ר יואל חסון:
בשוטף, הבנתי. זה נרשם בדברי הכנסת. כבוד ראש העיר. 

מאמון עבד אלחי:
אדוני ראש העיר, יושב פה חבר המועצה מבחינתי שיסביר לפרוטוקול מה הוא רוצה. שיכנס עכשיו לעירייה יקבל מה שהוא רוצה. רק שיצהיר בפני אדוני, בפני המליאה.

היו”ר יואל חסון:
אתה התחייבת פה בפרוטוקול, שכל פניה שלו כיושב הוועדה לביקורת תענה. אני אשאל אותך עוד שאלה. אתה מתחייב פה בוועדה לביקורת המדינה,שאתה תסייע לו בעבודתו גם במובנים הטכניים. העמדת עזרה, צוות, כל מה שהוא צריך כדי שהוא יעבוד כחבר מועצה וכחבר וועדת ביקורת, חדר לנהל את הישיבה.  אתה מתחייב לעשות את זה?

מאמון עבד אלחי:
יש לי דלת פתוחה מה שהוא צריך, כל סיוע, כל עזרה ,טכני, מהותי, כל מה שהוא רוצה. ועוד דבר אחד, יושב פה הגזבר, המבקר, היועץ המשפטי, ממלא מקום ראש העיר, מבחינתי זו הוראה, כל דרישה לכל מסמך, אני כבר נותן. דלת פתוחה, מה שהוא רוצה שיגיע, יצלם. אין לי על מה לפחוד. אני רוצה שזה גם ירשם, כל נייר ולו הקטן ביותר עד לגדול יותר, פתוח בפני כל מועצת העיר ובפני חברי מועצת העיר ובפני התושבים, מה שמאפשר החוק.  

היו”ר יואל חסון:
תודה רבה.

שלמה קלדרון:
עוד משהו שהתחייב ראש העיר. אתה על פי החוק יכול להטיל על המבקר הפנימי מתלות. אז אתה תתחייב פה שאם אתה תקבל תלונה מיושב ראש וועדת ביקורת תגיד למבקר לבדוק את זה.

מאמון עבד אלחי:
אני מתחייב.

שלמה קלדרון:
אתה מתחייב אם אתה מקבל תלונה מיושב ראש וועדת הביקורת, להטיל על המבקר על פי החוק שיבדוק את זה.

מאמון עבד אלחי:
אין לי שום בעיה, אני מתחייב. 

היו”ר יואל חסון:
סליחה אני פשוט קיבלתי משהו שהעסיק אותי. מה אתה אמרת לו. 

שלמה קלדרון:
אני אמרתי לו שעל פי פקודת העיריות ראש העיר ראשי להטיל על המבקר מטלות. 

ואיל ראבי:
אבל הוא לא חייב לקבל.

שלמה קלדרון:
רשאי, אמרתי. 

ואיל ראבי:
הוא לא חייב לקבל.

שלמה קלדרון:
הוא חייב לקבל את מה שהוא מבקש. 

ואיל ראבי:
אני מכיר את החוק.

שלמה קלדרון:
תעשה לי טובה תן לי לגמור, הוא כבר התחייב. אחרי זה תבדוק. יושב ראש וועדת ביקורת מתלונן אצל ראש העיר, ראש העיר יכול להטיל על פי החוק על המבקר לבדוק ושיעשה את זה, והוא אמר שהוא יעשה את זה . 

ואיל ראבי:
משפט אחד. מבקר הפנים, על פי חוק בונה לעצמו שתי תוכניות לשנה לבדיקה. הוא יכול לבקש דרישה מראש העיר ככול שתוכנית העבודה שלו מאפשרת הוא יכול לבדוק ולהגיד לו.

מרדכי שנבל:
נאמר כך: בסעיף 170 א' סעיף קטן ג', בכפוף לאמור בסעיף קטן א' יקבע המבקר את תוכנית עבודתו השנתית ואת נושאי הביקורת בתקופה הפלונית ואת היקף הביקורת כדלקמן: 

1. על פי שיקול דעתו של המבקר.

2. על פי דרישה, לא בקשה, של ראש העיר לבקר עניין פלוני.

3. על פי דרישת הוועדה לענייני ביקורת, ובלבד שמספר הנושאים לביקורת לא יעלה על שני נושאים לשנת עבודה.

היו”ר יואל חסון:
החוק הוא ברור. תעשו את החוק. אין צורך בפרשנויות יוצאי דופן. 

מר שוקי אמרני, התייחסות אחרונה שלך.

שוקי אמרני: 


אני אבקש לומר למען הסדר הטוב. את חליל קאסם, ראש עירייה לשעבר, אני מכיר באופן אישי, עבדנו בתוקף תפקידו כראש עירייה במשך תקופה ארוכה. גם בתפקידי הקודם וגם בתפקיד הנוכחי ואנחנו מכבדים את הפניות שלו, וכשהוא פונה אלינו אנחנו מתייחסים במלוא הרצינות לפניות שלו, וגם כשהוא מבקש פגישה, גם לפני שבוע ימים נפגשתי איתו, כך שמהבחינה הזאת אני לא רואה עם זה שום בעיה. ברגע שיש פניות אנחנו נטפל בהם. חשוב לציין עוד פעם, אדוני היושב ראש, שבעיריית טירה מתקיימת מערכת מבחינתנו, מערכת, ביקורת מאוד אינטנסיבית. יש מבקר עירייה שעושה את הביקורת, יש רואה חשבון שעושה ביקורת, היחידה לחיוב אישי של משרד הפנים עושה ביקורת, מבקר המדינה קיבל תלונות שהוא נבדק. מינינו כפי שאמרתי, חשב מלווה  שבודק באופן צמוד. אני חושב שבמסגרת הזו העירייה הזו מבוקרת. 

לגבי יושב ראש הוועדה לביקורת, ההנחיות קובעות שצריכה להיות פניה בכתב. זאת אומרת שצריכה להיות פניה בכתב של כל חבר מועצה לראש העירייה שאומר לו, אני מבקש לעיין במסמכים כאלה וכאלה. נותן פרק זמן. אחרי שהוא רואה שהפרק זמן סביר, הוא לא מקבל מענה הוא פונה אלינו ואומר, אדוני ממונה על המחוז, פניתי ואז הממונה על המחוז מפעיל את סמכותו בהוראת צו. 

אני חושב שהתהליך הזה שיקויים מה גם לסיכום צריך לומר, שגם לגבי חליל קאסם שהיה ראש עירייה תקופה מאוד ארוכה, אנחנו צריכים לצאת גם מתוך נקודת הנחה שכאשר ראש עירייה אומר לנו, אני ממציא מסמכים, אני עושה את הפעולות, איך אומרים, חזקה שהוא דובר אמת, גם כשהוא שולח אלינו מכתב. ולא אנחנו גוף שצריכים לנהל כאן מערכות אם הוא נתן או לא נתן ובאיזו צורה הוא נתן, אלא אם כן מוכיחים לנו בצורה חד משמעית, שהמסמכים האלו לא נמסרו. כך שבשורה התחתונה העירייה נמצאת כאן תחת פיקוח מסיבי, הייתי אומר, אינטנסיבי, של מערכות שלמות שבודקות אותם ואני מאמין שהפעילות הזאת תשא בסוף תוצאות. 

היו”ר יואל חסון:
תודה, אני מודה לך. מר שמואל גולן, משנה למנכ"ל משרד מבקר המדינה. 

שמואל גולן:
אדוני היושב ראש, הייתה מערכת בחירות בשנת 2008, והתחלף שלטון. וזה אחד הישובים שהשטח עדיין לא נרגע שם אחרי מערכת הבחירות. ועדיין  בחלק גדול מהדברים הם עדיין חשובים שהם נמצאים בתוך מערכת בחירות. יש דמוקרטיה, יש מערכת בחירות, נבחר שלטון חדש והוא צריך לתפקד. לכן אנחנו קיבלנו הרבה תלונות, חלקם הגדול מעצבנות, חלקם בעילום שם, וכל מיני קבוצות. אני אקריא לך את הקבוצות ותראה כמה: התנועה לשלטון נקי בטירה, תושבים דואגים, עובדים מתחננים לעזרה, תנועה נגד שחיתות בטירה, תושב בטירה מודאג, אזרחים מודאגים. 

את כל השמות ואת כל הדברים האלה, זה מה שניקרא אצלנו תלונות בעילום שם. התלונות מתמקדות בשני תחומים עיקריים. תחום אחד, של טוהר המידות במיוחד סביב ראש העיר, כפי ששמעת פה, או הקבוצה הקרובה לראש העיר. העניין הזה הוא לא בטיפולו של מבקר הפנים, הוא בטיפול שלנו. אנחנו צריכים לטפל בעניין הזה, וזה נמצא בטיפולנו. 

המקבץ השני של התלונות, מתייחס להתנהלות העירייה, מכרזים, מנויים, אנחנו יודעים אותם, מכירים אותם. ממילא תכננו השנה לשלב את העיר טירה בתוך תוכנית העבודה שלנו לשנת 2010 שהתחילה בחודש יולי. והיא נמצאת במוקד של כמה מקומות שאנחנו נהיה בהם. 

היו”ר יואל חסון:
אתה אומר עוד לפני הדיון?

שמואל גולן:
כן, היא נמצאת אצלנו גם בגלל מקבץ התלונות וגם בגלל שיש מספר נושאים שאנחנו רוצים לבדוק אותם בטירה. כמייצגת את טירה ואת הסקטור הערבי. והיא מתוכננת והם יראו אותנו מספיק שם.

היו”ר יואל חסון:
אני מודה לך על ההתייחסות. אני מבקש לסכם כרגע את הדיון.

מרדכי שנבל:
רק הערה. הדברים שנאמרו כאילו המבקר הפנימי של רשות המקומית אינו יכול?

שמואל גולן:
אנחנו משתדלים שמבקר הפנים לא יעסוק בענייני טוהר המידות של ראש הרשות. 

שלמה קלדרון:
לא מסכימים.

שמואל גולן:
הפקודה אומרת להעביר את זה או למשרד הפנים.

שלמה קלדרון:
החוק אומר ניהול תקין וטוהר המידות. 

היו”ר יואל חסון:
חברה, יש כאן דיון עקרוני שלא נכנס אליו עכשיו.

שמואל גולן:
תקרא טוב, כתוב בפרוש לפנות או למשרד הפנים או למבקר המדינה. 

מרדכי שנבל:
אם יש חשש לראש העיר, חשש למה? חשש לעברה פלילית של ראש העיר או היועץ המשפטי, אז הוא מעביר למבקר המדינה.

שמואל גולן:
אני לא רוצה להגיד עברה פלילית, אני אומר טוהר מידות. 

מרדכי שנבל:
ככה כתוב בחוק. חוץ מזה עד שהוא מגיע לחשש ואני מזכיר את בג"צ אלוני נגד מבקרת עיריית ירושלים, כול ממלא התפקידים, כולל חברי המועצה וראש העיר, נתונים לביקורתו של מבקר העירייה.

היו”ר יואל חסון:
תודה רבה, זוהי שאלה עקרונית.

שמואל גולן:
אני לא אמרתי שזה לא נתון לביקורת. אני רק אמרתי שאנחנו בדרך כלל במצבים כאלה, מעדיפים שזה יגיע אלינו. 

מרדכי שנבל:
הבנתי את דבריך כך. 

היו”ר יואל חסון:
הדברים הם ראויים. הוא רק טוען שמבקר הפנים, ראוי שלא הוא יעסוק בדברים האלו, אלא יעביר אותם הלאה. השאלה מעניינת, כי מבקרים פנימיים לא פעם נמצאים בסיטואציות מאוד קשות. אני רוצה לסכם את הדיון. 

חליל קאסם:
רק מה שקשור אלי אני רוצה לקבל תשובה. 

היו”ר יואל חסון:
אנחנו עושים את כל מה שיש כאן.

אני רוצה לסכם ברמה העקרונית. אני באמת קיבלתי את אותו מכתב, ואני לפני זה פעלתי והתייעצתי עם מבקר המדינה וצוותו בעניין הזה. אני חייב לומר לכם שאם הייתי מקבל רק את המכתב הזה, וזה אולי תשובתו של האיש "הזחוח" שהלך, אם הייתי מתייחס רק למכתב הזה, סביר להניח שעל בסיס המכתב הזה, לא הייתי מקיים דיון של הוועדה לביקורת המדינה. אבל מכוון שהובא לידיעתי מגורמים שונים ומשונים, גם מבקר המדינה, גם גופים אחרים, שיש כבר בשנה וחצי האחרונות טענות שונות ומשונות על התנהלות של העירייה של טירה, חשבתי שנכון להביא את זה לדיון. 

גם הבנתי, ואמר זאת גם מר גולן בצורה ברורה, שגם בלי קשר לדיון הזה, וגם בלי קשר ליוזמה שלי, מבקר המדינה כבר החליט לשלב את הנושא הזה בתוכנית העבודה שלהם, מבחינת לבדוק את העניין. לכן גם אם הדיון הזה לא היה מתקיים אז הבדיקה הייתה יוצאת לדרך, והיא כבר יצאה לדרך למעשה. 

למה בכל זאת הדיון הזה חשוב? כי אני חושב שלדיון הזה יש צד ציבורי, משמעותי, שהיה חשוב להציף אותו בצורה ציבורית, והכנסת הוא מקום ציבורי ופתוח והדיון הזה הוא דיון פתוח. ולבוא ולהשמיע וגם לשמוע טענות מצד אחד, ופה אני חייב לומר לך ראש העירייה, אתה מבחינתך נמצא בסיטואציה לא פשוטה, כי אתה מותקף בצורה מאוד חזקה.

מאמון עבד אלחי:
תלוי מי תוקף.

היו”ר יואל חסון:
לא משנה, אתה מותקף. ואני דווקא חשבתי, שדווקא זה נכון להביא את הנושא הזה לשולחן הפתוח פה, של הוועדה לביקורת המדינה, ולהציף את הדברים האלה, למה? למה לעשות את זה בסוג של עכשיו? כי הולך להיות בכל מצב דוח של מבקר המדינה. ואם יהיה דוח של מבקר המדינה שאם יהיה התייחסות של עיריית טירה, גם ככה זה יגיע לוועדה של מבקר המדינה בסופו של דבר, לכן חשבתי שנכון לעשות את הדיון הזה עכשיו, כי זה נכון גם בתהליך של השוואה, למה? כי כל הטענות שהועלו כאן, גם מראש העירייה הקודם,  שכולנו מכבדים כאן, וגם מראש העירייה הנוכחי, שאני גם מכבד אותו. 

בסופו של דבר, הדברים האלה יובאו לבדיקה אצל מבקר המדינה, ואנחנו נחזור לכאן, אחרי מספר חודשים רב, ונלמד באמת איפה הייתה האמת ומה באמת היה נכון מבחינת ההתנהלות, כולל מהדבר הפשוט ביותר שהוא לא כזה פשוט הוא רק נשמע פשוט, עניין הקיוסקים והדברים האחרים שאולי מהותיים יותר. ומשרד הפנים שמר אמרני, שאני באמת מעריך את מה שהוא עושה. אני יודע שהוא עומד בלחצים מאוד קשים ואין ספור של תלונות, טענות ומאנות שבאות. את הדבר הזה גם יש לכם גם חלק  גדול מאוד לבוא אחת ולתמיד, ולהחזיר את העירייה הזאת לתלם מבחינת הפסקת מחול השדים שקורה. ופה אני רוצה להתייחס למחול השדים ולכל העניין הזה.

לי היה חשוב לנהל את הדיון הזה? אני אומר לכם הכנות, אין לי את הכלים לבוא ולדעת איפה כרגע נמצאת האמת. אין לי את הכלים. יש את הכלים לגופים הרלוונטיים, לי אין הכלים, בטח בדיון אחד אני לא אבוא ואקבע איפה הכלים. בדרך כלל אני קובע את זה רק לאחר שיש דוחות מבקר, ואז אני קובע איפה היה הליקוי ואז אנחנו מפעילים את סמכותנו. 

כרגע אין לנו את הכלים האלה. אבל, מצד שני, פה גם קמתי לעניין הזה. יש פה יושב ראש וועדת ביקורת, וזה מה שהיה חשוב לי כאן מבחינתי בדיון, לדעת שהוא מהיום והלאה, או אם זה היה בעבר, אני לא נכנס לדיון הזה כרגע, ברגע שהוא יוצא הוא יוכל למלא את תפקידו. אני מקווה שהוא ירצה כי זה גם חובתו הציבורית, שלך מנסור. אבל אם הוא ירצה, אמרת את הדברים בצורה ברורה. שמעו אותך פה גם, דברי הכנסת, נרשמת. שמעו אותך הגורמים הרלוונטיים ממבקר המדינה, עד משרד הפנים וכמובן גם הכנסת עצמה. ולכן אתה מחויב לעניין הזה. 

לכן אני גם מבקש, שזה עכשיו החלטה של הוועדה לביקורת המדינה, מנסור, אני אומר לך ואני אומר גם לכל חבר מועצה, בטירה, כל פניה אני מבקש למסמך, לקיום דיון, בקשה על פי החוק שאתה זכאי לה, יכול להיות שלא ידעת את זה עד היום, לדרוש בדיקה, אני מבקש שהפניות האלה יהיו עם העתק למשרד הפנים, למבקר המדינה, וליושב ראש הוועדה לביקורת המדינה. כולל אפילו אם אתה עכשיו מבקש פרוטוקול, מכתב על כמות הקפה במטבחון של ראש המועצה, גם את זה תיתן העתק. אני אמרתי בכוונה, כדי להסביר לך מה הדבר מהקטן ביותר עד לגדול ביותר, תן לנו העתק. 

עבד אלסלאם קשיע:
אני חושב שאתה כבר, אם יצא לך במקרה, אני חושב שקלעת על התלונה הראשונה, אנחנו שותים הרבה קפה. 

היו”ר יואל חסון:
מי שמסתובב במגזר, אני יודע שקפה  זה מצרך מעניין ובשימוש רב, וטוב שכך, נותן אנרגיה. 

אני בא ואומר כי אני מבקש שכל בקשה, כל דבר שיהיו העתקים, למבקר המדינה וליו"ר וועדת מבקר המדינה, כדי שנדע. 

אמר פה האיש "הזחוח" משהו נכון, אמר בסוף יש ראש עיר לשעבר, שכולם יודעים  שהיה ראש  עיר מוערך, יש פה ראש עיר מכהן, חדש בתפקידו יחסית, אולי באמת משהו יגרום לזה שתשבו ביחד,תעבדו ביחד, תקדמו את הישוב הזה ביחד, טירה זה אחד הערים החשובות והמשמעותיות ביותר בישראל, בוודאי במגזר, ואני חושב לא רק במגזר, גם מבחינת התושבים, גם מבחינת המיקום, גם מבחינת הקשר לרשויות האחרות מסביב, ובאמת צריך לעשות הכול כדי שהחיים בטירה יהיו טובים וכדי שמחול השדים הזה יפסיק. 

אבל כמו שאמרתי, אני שמחתי לשמוע שמבקר המדינה גם בלי קשר לדיון הזה החליט להתחיל בבדיקה, אני ידעתי את זה גם מראש ואני שמח שזה ככה ואז האמת תצא.  עד אז בואו ננסה לחזור לתלם כדי שהישוב הזה יתפקד וייתן שירות טוב לתושבים שזוהי בסוף, המטרה של כולם. אני רוצה להודות לכל מי שהשתתף, לכל מי שיזם וביקש את הדיון, אני חושב שזו הייתה תרומה גם לטירה בסופו של דבר, וגם לדמוקרטיה הישראלית. 

תודה לכולכם, הישיבה נעולה.              

הישיבה ננעלה בשעה 12:24
